Izvor: Facebook/Siniša Mareković

"Kao što ste mogli primjetiti zadnja slika s Mislavom je uklonjena od strane fejsa, jer, eto, nekoga jako vrijeđa", naveo je na svom Facebook profilu autor odgovora na sporni spot udruge Vigilare, satiričar Siniša Mareković.

"S druge strane, video u kojem djevojcica vrišti da joj trgaju ruke i noge i dalje veselo plovi internetom", dodaje u svojoj objavi na Facebooku.

"Way to go prolajferi... Morate znati da ovakve stvari postižu efekt upravo suprotan od onog koji ste željeli. Idemo dalje", zaključuje Mareković.

Uklonjena fotografija, podsjetimo, prikazuje imaginarnog Mislava, koji je zanemareno dijete roditelja i nema osnovne preduvjete za život, a također želi živjeti. Tekst fotografije potpisuje satiričar Siniša Mareković.

"Okanite se više embrija i počnite brinuti za one koji stvarno trebaju vašu pomoć!", navodi se na fotografiji, kojom se odgovara na priču o embriju nazvanom Mia, koji, premda nerođen, ima punu svijest pa čak i karijerne te romantične ambicije.

Ipak, ostala je prisutna na zidu publicista Brune Šimleše, odakle je podijeljena gotovo tisuću puta!

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.